Ehdotus: neuvoston asetus asetuksen (EY) N:o 2793/1999 muuttamisesta viiniä koskevan tariffikiintiön tarkistamiseksi /* KOM/2001/0762 lopull. - ACC 2001/0294 */





Ehdotus: NEUVOSTON ASETUS asetuksen (EY) N:o 2793/1999 muuttamisesta viiniä koskevan tariffikiintiön tarkistamiseksi (komission esittämä) PERUSTELUT Komissio on tehnyt neuvostolle ehdotuksen Euroopan yhteisön ja Etelä-Afrikan tasavallan kauppaa, kehitystä ja yhteistyötä koskevan sopimuksen liitteen X muuttamisesta. Sikäli kuin muuttaminen edellyttää jonkin asetuksella (EY) N:o 2793/1999 avatun tariffikiintiön määrän muuttamista, on tarpeellista muuttaa kyseistä asetusta sen mukaisesti. Tämä on kyseisen ehdotuksen tavoite. Ehdotus: NEUVOSTON ASETUS asetuksen (EY) N:o 2793/1999 muuttamisesta viiniä koskevan tariffikiintiön tarkistamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Neuvosto on hyväksynyt 29 päivänä heinäkuuta 1999 annetulla päätöksellä 1999/753/EY [1] Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen, jäljempänä "sopimus", väliaikaisen soveltamisen. Sopimusta on sovellettu väliaikaisesti 1 päivästä tammikuuta 2000. [1] EYVL L 311; 4.12.1999, s. 1. (2) Sopimuksen liite X sisältää Euroopan yhteisön ja Etelä-Afrikan tasavallan välisen kirjeenvaihdon, jossa vahvistetaan 32 miljoonan litran vuosittainen tariffikiintiö Etelä-Afrikan tasavallasta peräisin olevalle, pullotettuna tuotavalle viinille. Tietyistä menettelyistä Euroopan yhteisön ja Etelä-Afrikan tasavallan kauppaa, kehitystä ja yhteistyötä koskevan sopimuksen soveltamiseksi 17 päivänä joulukuuta 1999 annetun neuvoston asetuksen (EY) N:o 2793/1999 [2] 8 artiklassa siirretään kyseinen viiniä koskeva tariffikiintiö avattavaksi Euroopan yhteisön ja Etelä-Afrikan viinin ja väkevien alkoholijuomien kauppaa koskevan sopimuksen tullessa voimaan [2] EYVL L 337, 30.12.1999, s. 29. Asetus sellaisena kuin se on muutettuna asetuksella (EY) N:o 1747/2000 (EYVL L 200, 8.8.2000, s. 25) (3) Neuvosto on yhteisön puolesta tehnyt viinikauppaa koskevan sopimuksen, joka tulee voimaan 1 päivänä tammikuuta 2002. Lisäksi neuvosto on tehnyt sopimuksen kirjeenvaihdon muodossa kauppaa, kehitystä ja yhteistyötä koskeva sopimuksen liitteessä X mainitun pullotettuna tuotua viiniä koskevan tariffikiintiön määrään muuttamiseksi. (4) Asetus (EY) N:o 2793/1999 on sen vuoksi muutettava. Neuvoston on kuitenkin voitava tarvittaessa tarkastella uudelleen tällä tavoin vahvistettuja vuosittaisia määriä, jos Euroopan yhteisön ja Etelä-Afrikan tasavallan viinin ja väkevien alkoholijuomien kauppaa koskevien sopimusten soveltaminen lopetetaan ja erityisesti jos Etelä-Afrikan kansalliskokous ei hyväksy näitä sopimuksia sen menettelyn mukaisesti, jonka Etelä-Afrikan viranomaiset ilmoittivat välttämättömäksi Euroopan yhteisölle 7 päivänä joulukuuta 2001 toimittamassaan kirjeessä, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2793/1999 liitettä seuraavasti: Korvataan viidennessä sarakkeessa "Vuotuinen tariffikiintiön määrä ja vuotuinen kasvukerroin" järjestysnumeroa 09.1825 koskeva ilmaisu seuraavasti: "35 300 000 litraa (vuotuinen kasvukerroin 3%) (4). (4) Lisätään vuosittaiseen perustariffikiintiöön vuodesta 2002 vuoteen 2011 vuosittain 6 720 000 litraa. Vuotuista kasvukerrointa sovelletaan vuodesta 2003 alkaen vain 35 300 000 litran perustariffikiintiöön." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSTA KOSKEVA SELVITYS Tämän ehdotuksen rahoitukselliset vaikutukset ovat yhtenevät niiden vaikutusten kanssa, jotka esitettiin ehdotuksessa Euroopan yhteisön ja Etelä-Afrikan tasavallan välisen sopimuksen tekemisestä annettavaksi neuvoston päätökseksi.